
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 866 


6 Ιουλίου 2001 


ΑΠΟΦΑΣΕΙ Σ 

Αριθ. 381358 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
των δράσεων ΐν.Α και ΐν.Βτης αρ. 394976/17.10.2000 
Κ.Υ.Α., στα πλαίσια υλοποίησης του Προγράμματος 
βελτίωσης της παραγωγής και εμπορίας μελιού έτους 
2001 : 

- Στήριξη των Εργαστηρίων ανάλυσης μελιού 

- Στήριξη λειτουργίας των Εργαστηρίων 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Τηςαρ. 394976/17.10.2000 κοινής απόφασης Υπουρ¬ 
γών Εθνικής Οικονομίας, Γεωργίας και Υφυπουργού Οι¬ 
κονομικών «Υλοποίηση προγράμματος βελτίωσης της πα¬ 
ραγωγής και της εμπορίας του μελιού έτους 2001». 

β) Του Ν. 1558/1985 «Κυβέρνηση και Κυβερνητικά όρ¬ 
γανα» (Α' 137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 «Ρύθμιση 
του θεσμού των επιμελητηρίων», τροποποίηση διατάξεων 
του Ν. 1712/1987 «για τον εκσυγχρονισμό των επαγγελ¬ 
ματικών οργανώσεωντων εμπόρων, βιοτεχνών και λοιπών 
επαγγελματιών και άλλες διατάξεις» (ΑΊ 54) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες» (Α' 38). 

γ) Του Ν. 2362/1995 «περί Δημοσίου Λογιστικού» (Α' 
247). 

δ) Του Καν. (Ε.Κ.) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ε 173) 
ε) Του Καν. (Ε.Κ.) 2300/1997 της Επιτροπής «περί λε¬ 
πτομερειών εφαρμογής του Καν. (Ε.Κ.) 1221/1997» (Ε 
319) όπως τροποποιήθηκε με τον Καν. (Ε.Κ.) 758/98 «για 
τροποποίηση του Καν. (Ε.Κ.) 2300/1997», (Ε 105), 1472/98 
(Ε/94)και 2633/98 (Ε333) της Ε.Ε. 

στ) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (Ε 94). 

ζ) Του Καν. (ΕΚ) 1663/1995 της Επιτροπής για τη θέσπι¬ 
ση των λεπτομερειών εφαρμογής του Καν. (ΕΚ) 729/1970 


του Συμβουλίου όσον αφορά τη διαδικασία για την εκκα¬ 
θάριση των λογαριασμών του ΕΓΤΠΕ, Τμήμα Εγγυήσεων 
(Ε158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2001, που υποβλήθηκε από τη 
χώρα μας στην Ε.Ε. για έγκριση καιτηναριθ. Ε(2000) 2019 
τελικό /19.7.2000 απόφαση της Ευρωπαϊκής Επιτροπής, 
με την οποία εγκρίθηκε το παραπάνω πρόγραμμα. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 50 εκατ. δρχ, που έχει εγκριθεί για την Ενέρ¬ 
γεια IV της αρ. 394976/17.10.2000 Κ.Υ.Α. και είναι εγγε¬ 
γραμμένη στον Κ.Α.Ε. 5423 «Δαπάνες Ε.Γ.Τ.Π.Ε.- 
Εγγυήσεις»του Υπουργείου Γεωργίας, με ισόποση μετα¬ 
φορά στον ΚΑΕ 2122 (κάλυψη ελλείμματος ΕΛΕΓΕΠ), 
αποφασίζουμε: 

Καθορίζουμε τους όρους, τις προϋποθέσεις, τους ελέγ¬ 
χους, τα δικαιολογητικά και την διαδικασία επιχορήγησης 
των δράσεων: 

- ΐν.Α: Στήριξη εργαστηρίων ανάλυσης μελιού 

- ΐν.Β: Στήριξη λειτουργίας εργαστηρίων ανάλυσης με¬ 
λιού 

στα πλαίσια υλοποίησης της αρ. 394976/17.10.2000 
Κ.Υ.Α., ως ακολούθως: 

ΕΝΕΡΓΕΙΑ IV: ΑΝΑΛΥΣΕΙΣ ΤΟΥ ΜΕΛΙΟΥ 

ΔΡΑΣΗ Α: Οικονομική ενίσχυση ή διάθεση πίστωσης για 
τον εξοπλισμό των εργαστηρίων ανάλυσης των φυσικών 
και χημικών χαρακτηριστικών του μελιού, με σκοπό την 
ποιοτική βελτίωση αυτού. (Περίπτωση ΐν.Ατης Κ.Υ.Α) 

1. Περιγραφή της δράσης. 

Δίνεται οικονομική ενίσχυση ή διατίθεται πίστωση για 
την προμήθεια εξοπλισμού, (πέραν του βασικού) κατάλ¬ 
ληλου για αναλύσεις των φυσικών και χημικών χαρακτη¬ 
ριστικών του μελιού, που αποβλέπουν στην ποιοτική βελ¬ 
τίωση αυτού, ιδίως στη διαφύλαξη της φυσικότητας και 
αγνότητας του προϊόντος, στα πλαίσια της οδηγίας 
74/409/ΕΟΚ, όπως εναρμονίσθηκε με το Π.Δ. 498/83, της 
οδηγίας 96/23/ΕΟΚ, κ.λπ. 

2. Δικαιούχοι 

- Εργαστήρια Μελισσοκομίας Πανεπιστημιακών Ιδρυ¬ 
μάτων (Γεωπονικών - Κτηνιατρικών) 

- ΕΘΙΑΓΕ 

- Ινστιτούτο Μελισσοκομίας 

- Κτηνιατρικές και Γεωπονικές Υπηρεσίες του Υπ. Γεωρ- 
γίας που εξειδικεύονται και ασχολούνται με αναλύσεις 
μελιού. 

- Συνεταιριστικοί ή ιδιωτικοί φορείς που κάνουν συγκέ- 
ντρωση-τυποποίηση μελιού Κοινοτικής προέλευσης και 
διαθέτουν εργαστήρια ανάλυσης μελιού. 

Οι δικαιούχοι πρέπει να διαθέτουν οργανωμένα εργα¬ 
στήρια, και κατάλληλο προσωπικό για το χειρισμό του 
εξοπλισμού. 

Επίσης πρέπει να είναι διαθέσιμοι να αναλάβουν την 
εκτέλεση αναλύσεων ρουτίνας που θα τους ανατεθεί από 
το Υπ. Γεωργίας σε περιπτώσεις εφαρμογής προγραμμά¬ 
των όπως π.χ. για την αντιμετώπιση της νοθείας, για τον 
έλεγχο των καταλοίπων, για τον έλεγχο του βιολογικά πα- 
ραγόμενου μελιού, τον έλεγχο μελιών ΠΟΠ ή ΠΓΕ κλπ. 

3. Επιλέξιμες δαπάνες 

Ως επιλέξιμες δαπάνες για τη χορήγηση της οικονομι¬ 
κής ενίσχυσης θεωρούνται οι δαπάνες για προμήθεια επι¬ 
στημονικών οργάνων όπως: 

• Αγωγιμόμετρα 

• Διαθλασίμετρα 

• Αέριοι χρωματογράφοι 

• Υγροί χρωματογράφοι κ.λπ. 

κατάλληλων για τις μετρήσεις των χαρακτηριστικών 
σταθερών των διαφόρων κατηγοριών μελιού (ηλεκτρική 
αγωγιμότητα, δείκτη διαθλάσεως, ΗΜΡ, οξύτητα, ανάγο- 
ντα σάκχαρα και σακχαρόζη), τις μετρήσεις των καταλοί¬ 
πων στο μέλι, την ανίχνευση ανεπιθύμητων ουσιών σ’ αυ¬ 
τό, και γενικά για τον έλεγχο της ποιότητας. 

4. Ύψος επιχορήγησης 

Ενισχύεται το 100% των δαπανών και μέχρι συνολικού 
ποσού 90 εκατ. δρχ. 

5. Διαδικασία οικονομικής ενίσχυσης 

α) Υποβάλλεται αίτηση, στη Δ/νση Ζωικής Παραγωγής 
& ΑΠΑ, εντός μηνάς από την δημοσίευση της παρούσας, 
στην οποία αναφέρονται τα όργανα που χρειάζονται για 
τον εξοπλισμό του εργαστηρίου του δικαιούχου, (όπως 
περιγράφονται στην Παράγραφο 3), τα τεχνικά χαρακτη¬ 
ριστικά τους και η αιτιολόγηση της σκοπιμότητας προμή- 
θειάςτους (Υπόδειγμα 1). 

Αιτήσεις μπορούν να υποβληθούν και μετά την παρέ¬ 
λευση της παραπάνω προθεσμίας, αλλά η αποδοχή τους 
για αξιολόγηση μπορεί να γίνει μόνο σε περίπτωση που 
υπάρχει διαθέσιμη πίστωση. 

Την αίτηση θα συνοδεύουν: 

• Προσφορές ή προτιμολόγια για τα αϊτού μένα είδη. 

• Υπεύθυνη δήλωση του Ν. 1599/86 του φορέα ή του 
νομίμου εκπροσώπου αυτού και προκειμένου περί 
Κτηνιατρικού ή Γ εωπονικού εργαστηρίου του Υπ. Γ ε¬ 
ωργίας έγγραφο του Διευθυντή, περί αποδοχής των 
όρων της παρούσας Απόφασης και ότι η συγκεκριμέ¬ 
νη δράση δεν ενισχύεται από άλλη πηγή. Επιπλέον, 
προκειμένου περί Συν/κών ή Ιδιωτικών φορέων, δη¬ 
λώνεται ότι δεν συγκεντρώνεται - τυποποιείται στις 
εγκαταστάσεις τους μέλι προερχόμενο από Χώρες 
εκτός Ε.Ε 

• Απόφαση του αρμοδίου κατά περίπτωση οργάνου 
του φορέα για τον ορισμό του υπευθύνου του έργου, 
του αρμοδίου για την υπογραφή της σύμβασης και 
όλωντων σχετικών μετο πρόγραμμα αιτήσεων και κα¬ 
ταστάσεων καθώς και ότι αποδέχεται τους όρους και 


προϋποθέσεις της επιχορήγησης, όπως περιγράφο- 
νται στην παρούσα Απόφαση και στην αρ. 394976/1 Τ¬ 
Ι 0-2000 Κ.Υ.Α. 

• Περιγραφή της υπάρχουσας υποδομής σε εγκατα¬ 
στάσεις και εξοπλισμό του εργαστηρίου καθώς και 
του επιστημονικού και λοιπού προσωπικού που διατί¬ 
θεται. Επίσης αναφέρεται ο εξοπλισμός που αποκτή¬ 
θηκε σε εφαρμογή των προγραμμάτων του Καν. 
1221/97, κατά τα προηγούμενα έτη. 

Οι αιτήσεις εξετάζονται καταρχήν (σε ότι αφορά τη σκο¬ 
πιμότητα) από το Τμήμα Μελισσοκομίας της Διεύθυνσης 
Ζωικής Παραγωγής & ΑΠΑ και παραπέμπονται σε 3μελή 
Επιτροπή Αξιολόγησης, που ορίζεται από τον Υπουργό 
Γ εωργίας και αποτελείται από έναν εκπρόσωπο των Διευ¬ 
θύνσεων Ζωικής Παραγωγής & ΑΠΑ, Κτηνιατρικής Δημό¬ 
σιας Υγείας και ΔΗ.ΛΙ.ΖΩ του Υπουργείου Γ εωργίας. 

Κατά την αξιολόγηση των αιτήσεων λαμβάνονται υπό- 
ψη 

• Η επιλεξιμότητα των προβλεπομένων δαπανών 

• Το ύψος της δαπάνης κατά αιτούμενο είδος εξοπλι¬ 
σμού 

• Η γεωγραφική διασποράτων εργαστηρίων, με κριτή¬ 
ριο την εξυπηρέτηση του συνόλου της χώρας. 

• Η αναγκαιότητα εξοπλισμού 

Η Επιτροπή αξιολόγησης συντάσσει πρακτικό και ειση- 
γείται στη Διεύθυνση Ζωικής Παραγωγής & ΑΠΑ την έκ¬ 
δοση απόφασης του Υπουργού Γεωργίας περί καθορι¬ 
σμού δικαιούχων και ύψους επιχορήγησης ανά δικαιούχο 
με τα αντίστοιχα επιλέξιμα ποσά ανά θέση δαπάνης. 

Ακολουθεί έγγραφο ανακοίνωσης του αποτελέσματος 
στους ενδιαφερομένους φορείς, οι οποίοι σε περίπτωση 
διαφωνίας, έχουν δικαίωμα να υποβάλλουν, εντός 5 ερ¬ 
γασίμων ημερών, σχετική ένσταση στη Διεύθυνση Ζωικής 
Παραγωγής & ΑΠΑ, για επανεξέταση από τη δευτερο¬ 
βάθμια τριμελή Επιτροπή της Παρ. 1 των ΓΕΝΙΚΩΝ. Έργο 
της δευτεροβάθμιας Επιτροπής είναι η εξέταση της έν¬ 
στασης εντός 1 δνθημέρου από την κατάθεσή της. Η από¬ 
φαση της δευτεροβάθμιας Επιτροπής είναι τελεσίδικη. 

Στη συνέχεια η Δ/νση Ζωικής Παραγωγής & ΑΠΑ ειση- 
γείται στον Υπουργό Γ εωργίας την έκδοση Απόφασης κα¬ 
θορισμού των δικαιούχων και του ύψους της επιχορήγη¬ 
σης ανά δικαιούχο με τα αντίστοιχα επιλέξιμα ποσά ανά 
θέση δαπάνης. Η απόφαση αυτή κοινοποιείται στον εν¬ 
διαφερόμενο και στη Διεύθυνση ΔΗ.ΛΙ.ΖΩ. 

Μετά την έκδοση της απόφασης υπογράφεται σύμβαση 
σε 3 αντίτυπα μεταξύ του Γ εν. Διευθυντού ΔΑΓΕΠ και του 
επιχορηγούμενου φορέα, σχετικά με τους όρους εκτέλε¬ 
σης του προγράμματος. 

6/Ελεγχοι 

Η εφαρμογή της παρούσας δράσης εκ μέρους των δι¬ 
καιούχων, ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους, για την διαπίστωση της ακρίβειας της 
εφαρμογής του εγκεκριμένου προγράμματος. 

Οι τακτικοί επιτόπιοι έλεγχοι διενεργούνται από τριμε¬ 
λείς επιτροπές που ορίζονται από τον Υπουργό Γ εωργίας 
κατόπιν εισήγησης της Διεύθυνσης Ζωικής Παραγωγής 
και ΑΠΑ, και αποτελούνται από ένα εκπρόσωπο των Διευ¬ 
θύνσεων Ζωικής Παραγωγής και ΑΠΑ, ΔΗ.ΛΙ.ΖΩ και Κτη¬ 
νιατρικής Δημόσιας Υγείας. Οι έλεγχοι αυτοί διενεργού- 
νται απαραίτητα με την ολοκλήρωση του προγράμματος, 

αλλά και σε οποιαδήποτε άλλη φάση κρίνουν σκόπιμο οι 
επιτροπές. 

Οι έκτακτοι δειγματοληπτικοί έλεγχοι διενεργούνται 
από τριμελείς επιτροπές, οριζόμενες με απόφαση 
Υπουργού Γεωργίας, από υπαλλήλους των Διευθύνσεων 
Ζωικής Παραγωγής και ΑΠΑ, ΔΗ.ΛΙ.ΖΩ και Οικονομικής 
Διαχείρισης, κατόπιν εισήγησης της ΓΕ.ΔΙΔΑΓΕΠ. Τα μέ¬ 
λη των επιτροπών εκτάκτου δειγματοληπτικού ελέγχου 
δεν πρέπει καθ'οιονδήποτε τρόπο να έχουν προηγούμενη 
συμμετοχή σε επιτροπές για την ίδια δράση. 

Οι ως άνω οριζόμενες επιτροπές ελέγχου, σε κάθε επι¬ 
τόπια μετάβαση αξιολογούν την εκτέλεση του έργου, βε¬ 
βαιώνουν την επιλεξιμότητα των δαπανών σύμφωνα με τα 
ελεγχόμενα δικαιολογητικά και συντάσσουν πρακτικό τε¬ 
χνικού και οικονομικού ελέγχου εκτέλεσης της δράσης 
(σύμφωνα με το υπόδειγμα 2). 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει και το σχετικό πρακτικό 
και λαμβάνει αντίγραφο αυτού. 

Σε περίπτωση διαφωνίας του νόμιμου εκπρόσωπου του 
φορέα με τις διατυπούμενες στο πρακτικό διαπιστώσεις 
της επιτροπής, ο φορέας έχει δικαίωμα να υποβάλλει, 
εντός 5 εργασίμων ημερών, σχετική ένσταση στην Διεύ¬ 
θυνση Ζωικής Παραγωγής και ΑΠΑ, για επανέλεγχο από 
την δευτεροβάθμια τριμελή επιτροπή της παραγράφου 1 
των ΓΕΝΙΚΩΝ. 

Έργο της δευτεροβάθμιας επιτροπής είναι η εξέταση 
της ένστασης εντός 15 ημερών από την κατάθεσή της. Η 
απόφαση της δευτεροβάθμιας επιτροπής είναι τελεσίδι¬ 
κη. 

Σε περιπτώσεις διαπίστωσης παρατυπιών κατά την διε¬ 
νέργεια του τακτικού ή δειγματοληπτικού ελέγχου, σε ότι 
αφορά την εκτέλεση όλων ή μέρους των εργασιών της 
δράσης καθώς και την επιλεξιμότητα των επιμέρους δα¬ 
πανών, επιβάλλεται η επιστροφή των αχρεωστήτως χο- 
ρηγηθέντων ποσών εντόκως κατά την διαδικασία του άρ¬ 
θρου 28 του Ν.2520/97, όπως τροποποιήθηκε και ισχύει, 
καθώς και η μη καταβολή της ενίσχυσης. 

7. Τ ρόπος πληρωμής. 

Μετά την έκδοση της απόφασης Υπουργού Γεωργίας 
περί του καθορισμού των δικαιούχων και του ύψους της 
επιχορήγησης ανά δικαιούχο, ο δικαιούχος υποβάλλει 
σχετική αίτηση στην Διεύθυνση ΔΗ.ΛΙ.ΖΩ., προκειμένου 
να του χορηγηθεί προκαταβολή του εγκεκριμένου με την 
σχετική απόφαση ποσού. Η αίτηση συνοδεύεται από εγ¬ 
γυητική επιστολή Τραπέζης αορίστου χρόνου, ύψους 
110% του αιτουμένου ποσού επιχορήγησης. Σε περιπτώ¬ 
σεις που οι αιτούντες είναι φορείς Δημοσίου, αντί της εγ¬ 
γυητικής επιστολής υποβάλλεται σχετικό έγγραφο του 
νομίμου εκπροσώπου του φορέα με το οποίο ορίζεται με 
σχετική του απόφαση υπόλογος διαχειριστής. 

Μετά την ολοκλήρωση του προγράμματος, ο δικαιού¬ 
χος υποβάλλει στην Διεύθυνση ΔΗ.ΛΙ.ΖΩ, φάκελο παρα¬ 
στατικών στοιχείων και δικαιολογητικών πληρωμής, το 
αργότερο μέχρι τις 15 Σεπτεμβρίου 2001. Η αναγνώριση 
και εκκαθάριση της δαπάνης διενεργείται από την Διεύ¬ 
θυνση ΔΗ.ΛΙ.ΖΩ, Τμήμα Γάλακτος και η πληρωμή της δι¬ 
καιούμενης ενίσχυσης πραγματοποιείται το αργότερο 
μέχρι τις 15 Οκτωβρίου 2001. 

8. Δικαιολογητικά πληρωμής 


α) Αίτηση του δικαιούχου φορέα εις διπλούν, υπογε¬ 
γραμμένη από το νόμιμο εκπρόσωπό του στην οποία ανα- 
γράφεταιτο αιτούμενο ποσό πληρωμής (υπόδειγμα 3) κα¬ 
θώς και αν ο δικαιούχος υποχρεούται να τηρεί τα πρωτό¬ 
τυπα παραστατικά στο αρχείο του και το καθεστώς ΦΠΑ 
στο οποίο ανήκει. 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (υπόδειγμα 4), στην οποία θα αναγράφονται οι δα¬ 
πάνες κατά θέση και κατηγορία επιλέξιμης δαπάνης, (εκ¬ 
πεφρασμένες σε εθνικό νόμισμα και ΕΥΡΩ με ισοτιμία 1 
ΕΥΡΩ = 336,2 δρχ). 

γ) Αντίγραφο της απόφασης Υπ. Γεωργίας στην οποία 
ορίζονται οι δικαιούχοι της επιχορήγησης με το συγκε¬ 
κριμένο ποσό. 

δ) Αντίγραφο της υπογραφείσας σύμβασης μεταξύ 
ΔΙ.ΔΑΓΕΠ και δικαιούχου φορέα 

ε) Έκθεση πεπραγμένων του φορέα σχετικά με την υλο¬ 
ποίηση του προγράμματος υπογεγραμμένη από το νόμι¬ 
μο εκπρόσωπο του φορέα 

στ) Πρακτικό τεχνικοοικονομικού ελέγχου της αρμό¬ 
διας επιτροπής τακτικού επιτόπιου ελέγχου, σύμφωνα με 
το υπόδειγμα 2, για το υλοποιηθέν έργο. Σε περίπτωση 
που έχει πραγματοποιηθεί και έκτακτος δειγματοληπτι¬ 
κός έλεγχος υποβάλλεται και το εν λόγω πρακτικό του 
εκτάκτου ελέγχου. 

ζ) Υπεύθυνη δήλωση ότι δεν επωφελείται άλλης εθνικής 
ή Κοινοτικής χρηματοδότησης για εκτέλεση παρομοίων 
ενεργειών του προγράμματος ούτε έχει υποβάλλει σχετι¬ 
κή αίτηση. 

η) Φορολογική και ασφαλιστική ενημερότητα 

θ) Αναλυτικές καταστάσεις για κάθε κατηγορία επιλέξι¬ 
μης δαπάνης, στις οποίες θα αναφέρονται τα συνημμένα 
παραστατικά και τα ποσά σε δρχ. και ΕΥΡΩ. Τις παραπά¬ 
νω καταστάσεις θα συνοδεύουν παραστατικά δαπανών 
όπως αυτά προβλέπεται να εκδίδονται για επιτηδευμα- 
τίες από τον Κώδικα Φορολογικών Βιβλίων και Στοιχείων 
ως κατωτέρω: 

• Για παροχή υπηρεσιών: τιμολόγια παροχής υπηρε¬ 
σιών ή αποδείξεις παροχής υπηρεσιών κατά περίπτω¬ 
ση. 

• Για αγορά υλικών, εξοπλισμού, παγίων αγαθών και 
πόσης φύσεως επιλέξιμες δαπάνεςπιμολόγια - δελ¬ 
τία αποστολής, φορτωτικές και λοιπά παραστατικά 
που εκδίδονται σε επιτηδευματίες, όπως αυτά προ- 
βλέπονται από τον Κ.Φ.Β. & Σ. για κάθε πρόσωπο που 
συναλλάσσεται με τον δικαιούχο, νόμιμα εξοφληθέ- 
ντα. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και 
της ανάθεσης του έργου κατόπιν διαγωνισμού, πρέ¬ 
πει να υποβάλλονται όλα τα σχετικά έγγραφα βάσει 
των οποίων προκύπτει η δημοσίευση και η ανάθεση 
του έργου. Οι συμβάσεις και τα ιδιωτικά συμφωνητι¬ 
κά μεταξύ του φορέα υλοποίησης του προγράμματος 
ή των δικαιούχων και των αντισυμβαλλομένων, πρέπει 
να είναι θεωρημένα από την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται νατηρείτη νομοθεσία 
περί προμηθειών, που αφορά το Δημόσιο ή τις Συνε¬ 
ταιριστικές Οργανώσεις (αναλόγως προς την φύση 

του φορέα) και να προσκομίζει, εάν απαιτείται, τα 
σχετικά παραστατικά στο φάκελο πληρωμής του. 

Κάθε παραστατικό που υποβάλλεται από τους δικαιού¬ 
χους πρέπει να είναι πρωτότυπο, στο οποίο θα πρέπει να 
έχει τεθεί σφραγίδα με μέριμνα του φορέα ότι έχει επιδο¬ 
τηθεί στα πλαίσια του Καν.(Ε.Κ) 1221/97, εκτός από την 
περίπτωση των δικαιούχων που υποχρεούνται από τον 
ΚΦΒ και Σ να τηρούντο πρωτότυπα στο αρχείο τους. Στην 
τελευταία αυτή περίπτωση οι δικαιούχοι δηλώνουν τούτο 
στην αίτηση πληρωμής τους και προσκομίζουν στις οικεί¬ 
ες Δ/νσεις Αγροτικής Ανάπτυξης το πρωτότυπο (στο 
οποίο θα πρέπει να έχει τεθεί η παραπάνω σφραγίδα) και 
ένα αντίγραφο, ώστε να θεωρηθεί το αντίγραφο, με την 
ένδειξη «ακριβές αντίγραφο έκτου πρωτοτύπου». 

ΔΡΑΣΗ Β: Επιχορήγηση των Κοινοπραξιών Μελισσοκο¬ 
μιών Συνεταιρισμών (Κ.Μ.Σ.) για τη λειτουργία των ερ¬ 
γαστηρίων τους 

1. Περιγραφή της δράσης 

Επιχορηγούνται οι Κοινοπραξίες Μελισσοκομικών Συ¬ 
νεταιρισμών, για κάλυψη των εξόδων απασχόλησης στα 
εργαστήριά τους επιστημονικού προσωπικού (χημικών ή 
συναφών ειδικοτήτων). 

2. Δικαιούχοι 

Κοινοπραξίες Μελισσοκομικών Συνεταιρισμών 

3. Επιλέξιμες δαπάνες 

Ως επιλέξιμες δαπάνες για τον υπολογισμό του ύψους 
της επιχορήγησης λαμβάνονται οι δαπάνες μισθοδοσίας 
και εκτός έδρας αποζημιώσεις, σύμφωνα με την ισχύου- 
σα κάθε φορά συλλογική σύμβαση εργασίας προσωπικού 
Αγροτικών Συνεταιριστικών Οργανώσεων. 

4. Ύψος επιχορήγησης 

Ενισχύεται το 100% των δαπανών και μέχρι ποσού 10 εκ. 
δρχ 

5. Διαδικασία επιχορήγησης 

α) Οι δικαιούχοι υποβάλλουν αίτηση στην Διεύθυνση 
Ζωικής Παραγωγής &ΑΠΑτου Υπ. Γεωργίας, (υπόδειγμα 
5) συνοδευόμενη από: 

• αναλυτική κατάσταση προβλεπομένων δαπανών, 
προγράμματος 2001 

• αντίγραφο καταστατικού της οργάνωσης 

• απόφαση του Δ.Σ. ότι αποδέχονται τους όρους και 
προϋποθέσεις της επιχορήγησης, όπως περιγράφο- 
νται στην παρούσα απόφαση και στην απόφαση δι- 
καιολογητικών, στην οποία (απόφαση του Δ.Σ.) θα 
ορίζεται και ο υπεύθυνοςτου φορέα, για τη συγκεκρι¬ 
μένη δράση. 

β) Η Διεύθυνση Ζωικής Παραγωγής & ΑΠΑ, αξιολογεί 
τις αιτήσεις και εισηγείται στον Υπουργό Γ εωργίαςτηνέκ- 
δοση απόφασης καθορισμού των δικαιούχων και κατανο¬ 
μής των σχετικών πιστώσεων ανά δικαιούχο. 

γ) Μετά την έγκριση υπογράφεται σύμβαση μεταξύ του 
επιχορηγούμενου φορέα και του Γ ενικού Διευθυντού ΔΑ- 
ΓΕΠ, στην οποία καθορίζονται οι όροιτης επιχορήγησης. 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων, ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οιτακτικοί επιτόπιοι έλεγχοι διενεργούνται από τριμελή 
Επιτροπή υπαλλήλων της Δ/νσης Αγροτικής Ανάπτυξης 


(δύο Γεωπόνοι και ένας Οικονομικός - Λογιστικός) του Νο¬ 
μού στον οποίο εδρεύει η Κοινοπραξία οριζόμενη με από¬ 
φαση του οικείου Νομάρχη κατόπιν εισήγησης του αρμο¬ 
δίου Δ/ντού Αγροτικής Ανάπτυξης. 

Η ως άνω οριζόμενη Επιτροπή τακτικού ελέγχου, σε κά¬ 
θε επιτόπια μετάβαση ελέγχου βεβαιώνει την επιλεξιμό- 
τητα των δαπανών σύμφωνα με τα ελεγχόμενα δικαιολο- 
γητικά και συντάσσει πρακτικό τεχνικού και οικονομικού 
ελέγχου εκτέλεσης της δράσης σύμφωνα με το συνημμέ¬ 
νο Υπόδειγμα 6. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Γεωργίας, από υπαλλήλους των Διευθύνσεων 
Ζωικής Παραγωγής και ΑΠΑ, Οικονομικής Διαχείρισης 
και ΔΗΛΙΖΩ της ΓΕΔΙΔΑΓΕΠ, κατόπιν εισήγησης της 
Δ/νσης ΔΗΛΙΖΩτης ΓΕ.ΔΙ.ΔΑΓΕΠ. 

Η ως άνω οριζόμενη Επιτροπή δειγματοληπτικού ελέγ¬ 
χου, σε κάθε επιτόπια μετάβαση, βεβαιώνει την επιλεξι- 
μότητα των δαπανών και πιστοποιεί την εκτέλεση της 
δράσης, συντάσσοντας πρακτικό τεχνικού και οικονομι¬ 
κού ελέγχου σύμφωνα με το συνημμένο Υπόδειγμα 6. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει το σχετικό πρακτικό και 
λαμβάνει αντίγραφο αυτού. 

Σε περίπτωση διαφωνίας του νόμιμου εκπρόσωπου του 
φορέα με τις διατυπούμενες στο πρακτικό διαπιστώσεις 
της επιτροπής τακτικού ελέγχου, ο φορέας έχει δικαίωμα 
να υποβάλλει, εντός 5 εργασίμων ημερών, σχετική ένστα¬ 
ση στην Διεύθυνση Αγροτικής Ανάπτυξης για επανέλεγχο 
από δευτεροβάθμια τριμελή Επιτροπή, η οποία ορίζεται 
με απόφαση του οικείου Νομάρχη και αποτελείται από: 

- τον Δ/ντή Αγροτικής Ανάπτυξης 

- τον Δ/ντή Κτηνιατρικής και 

-τον Προϊστάμενο Οικονομικών της Δ/νσης Αγροτικής 
Ανάπτυξης 

Έργο της δευτεροβάθμιας Επιτροπής είναι η επιτόπια 
εξέταση της ένστασης εντός 15 ημερών από την κατάθε¬ 
σή της. Η απόφαση της δευτεροβάθμιας Επιτροπής είναι 
τελεσίδικη. 

Σε περιπτώσεις διαπίστωσης παρατυπιών κατά την διε¬ 
νέργεια του τακτικού ή δειγματοληπτικού ελέγχου, σε ότι 
αφορά την επιλεξιμότητα των επιμέρους δαπανών, επι¬ 
βάλλεται η επιστροφή των αχρεωστήτως χορηγηθέντων 
ποσών εντόκως κατά την διαδικασίατου άρθρου 28του Ν. 
2520/97, όπως τροποποιήθηκε και ισχύει, καθώς και η μη 
καταβολή της ενίσχυσης. 

7. Τ ρόπος πληρωμής 

Ο δικαιούχος φορέας οφείλει εκ των προτέρων να επι¬ 
λέγει τον τρόπο διενέργειας των πληρωμών, ο οποίος εί¬ 
ναι δεσμευτικός και αναγράφεται στο σώμα της σύμβα¬ 
σης. Πληρωμές επιχορηγήσεων διενεργούνται μετά την 
υπογραφή της σύμβασης: 

1. Με χορήγηση προκαταβολής ποσού μέχρι 40% της 
συνολικής χρηματοδότησης και εξόφληση του υπολοί¬ 
που 60 % με την ολοκλήρωση του προγράμματος. 

2. Ανά τρίμηνο, με την υποβολή τριμηνιαίων φακέλων 
πληρωμής. 

Η αναγνώριση και εκκαθάριση της δαπάνης διενεργεί- 
ται απάτη Δ/νση ΔΗΛΙΖΩ, Τμήμα IV, δια της υποβολής φα¬ 
κέλου παραστατικών στοιχείων και δικαιολογητικών πλη- 

ρωμής από τους δικαιούχους φορείς, το αργότερο μέχρι 
15 Σεπτεμβρίου 2001. Οι πληρωμές των επιχορηγήσεων 
πραγματοποιούνται το αργότερο μέχρι 15.10.2001. 

8. Δικαιολογητικά πληρωμής. 

8.1 Δικαιολογητικά προκαταβολής 

α) Αίτηση του δικαιούχου φορέα εις διπλούν (Υπ. 3) υπο¬ 
γεγραμμένη από το νόμιμο εκπρόσωπό του στην οποία θ’ 
αναγράφεται το αιτούμενο ποσό επιχορήγησης καθώς 
και αν ο δικαιούχος υποχρεούται να τηρεί τα πρωτότυπα 
παραστατικά στο αρχείο του και το καθεστώς ΦΠΑ στο 
οποίο ανήκει. 

β) Κατάσταση δαπανών σε δύο αντίτυπα, υπογεγραμ¬ 
μένα από το νόμιμο εκπρόσωπο του δικαιούχου φορέα. 

γ) Φορολογική και ασφαλιστική ενημερότητα του φο¬ 
ρέα. 

δ) Αντίγραφο απόφασης του Υπουργού Γεωργίας στην 
οποία ορίζονται οι δικαιούχοι της επιχορήγησης με το συ¬ 
γκεκριμένο ποσό. 

ε) Αντίγραφο της υπογραφείσας σύμβασης μεταξύ του 
Υπουργείου Γεωργίας και του δικαιούχου φορέα. 

στ) Υπεύθυνη δήλωση του Ν. 1599/86 του νομίμου εκ¬ 
προσώπου του φορέα ότι δεν επωφελείται άλλης εθνικής 
ή κοινοτικής χρηματοδότησης, για εκτέλεση παρόμοιων 
ενεργειών του προγράμματος, ούτε έχει υποβάλλει σχε¬ 
τική αίτηση. 

ζ) Εγγυητική επιστολή μιας των αναγνωρισμένων τρα¬ 
πεζών της Ελλάδος ποσού δρχ. που αντιστοιχεί στο 110% 
του ποσού της προκαταβολής. 

8.2 Δικαιολογητικά εξόφλησης ή τριμηνιαίων πληρω¬ 
μών 

α) Αίτηση του δικαιούχου εις διπλούν, υπογεγραμμένη 
από τον νόμιμο εκπρόσωπό του στην οποία αναγράφεται 
το αιτούμενο ποσό πληρωμής (Υπόδειγμα 3) 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (Υπόδειγμα 4), στην οποία θα αναγράφονται οι δα¬ 
πάνες κατά θέση και κατηγορία επιλέξιμης δαπάνης, (εκ¬ 
πεφρασμένες σε εθνικό νόμισμα και ΕΥΡΩ με ισοτιμία 1 
ΕΥΡΩ = 336,2 δρχ) 

γ) Αντίγραφο σύμβασης μεταξύ Υπ. Γ εωργίας και δικαι¬ 
ούχου 

δ) Συνολική έκθεση πεπραγμένωντου φορέα σχετικά με 
την υλοποίηση του προγράμματος για το συγκεκριμένο 
χρονικό διάστημα πληρωμής, υπογεγραμμένη από το νό¬ 
μιμο εκπρόσωπο του φορέα. 

ε) Πρακτικό τεχνικοοικονομικού ελέγχου της αρμόδιας 
επιτροπής τακτικού επιτόπιου ελέγχου, για το υλοποιη- 
θέν έργο του συγκεκριμένου διαστήματος. Σε περίπτωση 
που έχει πραγματοποιηθεί και έκτακτος δειγματοληπτι¬ 
κός έλεγχος υποβάλλεται και το εν λόγω πρακτικό του 
εκτάκτου ελέγχου. 

στ) Αναλυτικές καταστάσεις για κάθε κατηγορία επιλέ¬ 
ξιμης δαπάνης, στις οποίες θα αναφέρονται τα συνημμέ¬ 
να δικαιολογητικά και τα ποσά σε δρχ. και ΕΥΡΩ. Τις πα¬ 
ραπάνω καταστάσεις θα συνοδεύουν παραστατικά δαπα¬ 
νών όπως αυτά προβλέπεται να εκδίδονται για 
επιτηδευματίες από τον Κώδικα Φορολογικών Βιβλίων και 
Στοιχείων ως κατωτέρω: 

• Για τις δαπάνες απασχόλησης προσωπικού (μισθοί 
και ημερομίσθια): 

- αναλυτική κατάσταση μισθοδοσίας 


- απόφαση πρόσληψης του προσωπικού 

- σύμβαση πρόσληψης του προσωπικού στην οποία θα 
αναφέρονται αναλυτικά οι αποδοχές. 

- ακριβές φωτοαντίγραφο της κατάστασης ασφάλισης 
του Ι.Κ.Α. 

- βεβαίωση αγοράς ενσήμων Ι.Κ.Α. 

Στην κατάσταση μισθοδοσίας πρέπει να αναφέρονται 
όλα τα στοιχεία των απασχολουμένων στο πρόγραμμα, 
ονομαστικός μισθός, χρόνος απασχόλησης, κρατήσεις 
κλπ. και να είναι θεωρημένα από το νόμιμο εκπρόσωπο 
του δικαιούχου φορέα. Για μισθούς και ημερομίσθια είναι 
δυνατόν να υποβάλλονται και αποδείξεις δαπανών, όπως 
αυτές προβλέπεται να εκδίδονται από το άρθρο 15 του 
Κ.Φ.Β. και Σ. Σε αυτή την περίπτωση πρέπει ο εργαζόμε¬ 
νος να απασχολείται περιστασιακά και να λαμβάνει από 
την υπηρεσία του μικροποσά. 

• Για ημερήσιες αποζημιώσεις και μετακινήσεις: ανα¬ 
λυτική κατάσταση δαπανών, απόφαση ή εντολή μετα¬ 
κίνησης και όλα τα πρωτότυπα παραστατικά (εισιτή¬ 
ρια κλπ) 

• Σε περιπτώσεις που προβλέπεται από τη φορολογική 
νομοθεσία παρακράτηση φόρου και χαρτοσήμου 
υποβάλλονται τα σχετικά παραστατικά απόδοσης 
αναλυτικά, προκειμένου να γίνει η επόμενη τριμηνιαία 
πληρωμή. 

ζ) Φορολογική και ασφαλιστική ενημερότητα του φο¬ 
ρέα. 

η) Υπεύθυνη δήλωση του Ν. 1599/86 του νομίμου εκ¬ 
προσώπου του φορέα ότι δεν επωφελείται άλλης εθνικής 
ή κοινοτικής χρηματοδότησης, για εκτέλεση παρόμοιων 
ενεργειών του προγράμματος, ούτε έχει υποβάλλει σχε¬ 
τική αίτηση. 

ΓΕΝΙΚΑ 

1. Συστήνεται μόνιμη Δευτεροβάθμια Επιτροπή εξέτα¬ 
σης ενστάσεων αποτελούμενη από: 

- τον Γ εν. Διευθυντή Ζωικής Παραγωγής, με αναπληρω¬ 
τή τον Διευθυντή Ζωικής Παραγωγής & ΑΠΑ 

-τον Γεν. Διευθυντή ΔΑΓΕΠ, με αναπληρωτή τον Διευ¬ 
θυντή Ο.Α.ΒΙ.Π 

-τον Γεν. Διευθυντή Κτηνιατρικής με αναπληρωτή τον 
Διευθυντή της Διεύθυνσης Κτηνιατρικής Δημόσιας 
Υγείας 

Έργο της Επιτροπής είναι η εξέταση ενστάσεων, όπου 
προβλέπεται στις επί μέρους δράσεις του προγράμματος 
και η, μετά την υλοποίηση, αξιολόγηση και έλεγχος του 
Προγράμματος. 

Η Επιτροπή συνέρχεται όποτε παρίσταται ανάγκη, 
ύστερα από πρόσκληση της αρμόδιας Γ εν. Διεύθυνσης. 

2. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: 

«Καν. (Ε.Ε) 1221/97 Πρόγραμμα επιχορηγούμενο από 
την Ε.Ε για τη βελτίωση της παραγωγής και εμπορίας με¬ 
λιού/2001 -Δράση :.» 

3. Σε ότι αφορά προμήθεια εξοπλισμού, στα πλαίσια 
υλοποίησης της παρούσας οι δικαιούχοι φορείς υποχρε- 
ούνται σε αγορά καινούργιου εξοπλισμού καθώς και στη 
διατήρησή του, σε κατάσταση λειτουργική, τουλάχιστον 
για 5 έτη από την προμήθειά του. Σε αντίθετη περίπτωση 
επιβάλλονται οικονομικές κυρώσεις ανάλογα με το δι- 

πλάσιο της απολεσθείσης αξίας, όπως αυτή προσδιορί¬ 
ζεται μετά την αφαίρεση των αντίστοιχων ποσών απόσβε¬ 
σης. 

4. Σε περιπτώσεις συνεχιζόμενων προγραμμάτων επι¬ 
χορηγήσεων, που για οποιαδήποτε λόγο δεν εγκριθεί η 
συνέχισή τους από την Ευρωπαϊκή Επιτροπή, το Υπ. Γε¬ 
ωργίας δεν αναλαμβάνει υποχρέωση κάλυψης των πε¬ 
ραιτέρω εξόδων τους. 

5.0 ΦΠΑ δεν αποτελεί επιλέξιμη δαπάνη παρά μόνο εάν 
δεν ανακτάται. Σ’ αυτήν την περίπτωση απαιτείται σχετική 
βεβαίωση αρμόδιας αρχής, η οποία θα συμπεριληφθεί 
στην σχετική πρόταση του φορέα καθώς και στα δικαιο- 
λογητικά πληρωμής του. 

6. Σε όλες τις περιπτώσεις που ο φορέας είναι δημόσιος 
δεν απαιτείται η κατάθεση εγγυητικής επιστολής για την 
ανάληψη της προκαταβολής, απαραίτητα όμως απαιτεί¬ 
ται απόφαση ορισμού υπολόγου διαχείρισης των χρημά¬ 
των τόσο για τη διαχείριση της προκαταβολής όσο και για 
την διαχείριση των λοιπών χρημάτων. 

7. Όλες οι δαπάνες των χρηματοδοτούμενων φορέων 
θα καταχωρούνται διακεκριμένα και αναλυτικά στα λογι¬ 
στικά βιβλία ώστε ο έλεγχος να είναι εφικτός καθώς και η 
διασταύρωση των στοιχείων. 

8. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 
31.8.2001, τα δικαιολογητικά πληρωμής να έχουν διαβι- 


βασθεί στη Δ/νση ΔΗΛΙΖΩ μέχρι 15.9.2001, οι δε πληρω¬ 
μές των αντίστοιχων δαπανών να έχουν πραγματοποιηθεί 
μέχρι 15.10.2001. 

9. Οι πιστώσεις θα βαρύνουν κατά 50% τον τακτικό προ¬ 
ϋπολογισμό, και κατά 50% το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

10. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Γεωργίας 
και των δικαιούχων, θα αναφέρεται ότι το 50% της επιχο¬ 
ρήγησης ή της ενίσχυσης, προέρχεται από Κοινοτικούς 
πόρους. 

11. Οι Δ/νσεις Ζωικής Παραγωγής & ΑΠΑ και ΔΗ.ΛΙ.ΖΩ 
καθώς και οι αναφερόμενες στην παρούσα υπηρεσίες, 
παρέχουν στους δικαιούχους φορείς κάθε πληροφορία 
για την υλοποίηση της παρούσας, σχετικά με τα θέματα 
αρμοδιότητάς τους. 

12. Το συνημμένο παράρτημα Υποδειγμάτων αποτελεί 
αναπόσπαστο μέρος της παρούσας. 

13. Η παρούσα έχει αναδρομική εφαρμογή από 
1.9.2000. 

14. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Ιουνίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Παράρτημα υποδειγμάτων 

Υπόδ. 1: Αίτηση του φορέα για την ένταξή του στο πρόγραμμα οικονομικής ενίσχυσης για την αγορά εξοπλισμού 
Υπόδ. 2: Πρακτικό τεχνικού οικονομικού ελέγχου (Δράση ΐν.Α) 

Υπόδ. 3: Αίτηση του φορέα για πληρωμή στην οποία αναγράφεται το αιτούμενο ποσό επιχορήγησης 

Υπόδ. 4: Συγκεντρωτική κατάσταση δαπανών κατά θέση και κατηγορία επιλέξιμης δαπάνης 

Υπόδ. 5: Αίτηση των Κοινοπραξιών Μελισ/κών Συν/σμών για την επιχορήγηση λειτουργίας των εργαστηρίων τους 

Υπόδ. 6: Πρακτικό τεχνικού οικονομικού ελέγχου (Δράση IV.Β) 

Φορέας. ././2001 

Ταχ.Δ/νση. Α.Π. 

Τηλέφωνο. 

Ρβχ. Προς: Δ/νση Ζωικής Παραγωγής & ΑΠΑ 

Τμήμα Ε’ Μελ/μίας & Σηροτροφίας 

Δράση : IV. Α Καπνοκοπτηρίου 6, Τ.Κ.10176, Αθήνα 


ΑΙΤΗΣΗ 


Για την ένταξη στο πρόγραμμα οικονομικής ενίσχυσης για την αγορά εξοπλισμού εργαστηρίων ανάλυσης των φυσικών και 
χημικών χαρακτηριστικών του μελιού κατά την περίοδο.έως 31-8-2001 (Πρόγραμμα 2001). 

Ο .(φορέας) αιτείται την ένταξη στο Πρόγραμμα 2001 για την οικονομική ενίσχυση αγοράς 

εξοπλισμού ανάλυσης των φυσικών και χημικών χαρακτηριστικών του μελιού, ως ακολούθως: 



ΕΞΟΠΛΙΣΜΟΣ 

ΔΑΠΑΝΗ 

(Βάσει των προτιμολογίων ή προσφορών) 

ΑΙΤΙΟΛΟΓΗΣΗ ΤΗΣ 

ΣΚΟΠΙΜΟΤΗΤΑΣ 

ΤΗΣ ΠΡΟΜΗΘΕΙΑΣ 

Α/Α 

ΕΙΔΟΣ ΕΠΙΛΕΞΙΜΗΣ 

ΔΑΠΑΝΗΣ 

ΤΕΧΝΙΚΑ ΧΑΡΑΚΤΗΡΙΣΤΙΚΑ 

ΔΡΧ 

ΕΙΙΚΟ 

1 






2 






3 






4 







ΣΥΝΟΛΟ 





Βάσει της συνημμένης Απόφασης του . φορέα, ορίσθηκε υπεύθυνος του προγράμματος ο κ. 

. ως αρμόδιος για την υπογραφή της σύμβασης και όλων των σχετικών με το Πρόγραμμα αιτήσεων, 

καταστάσεων και λοιπών εγγράφων και παραστατικών. Υπεύθυνος για την λειτουργία και συντήρηση του μηχανολογικού εξοπλισμού 
ορίσθηκε ο κ. 


Συνημμένα: 1. Προτιμολόγια ή προσφορές για τα αιτούμενα είδη. 

2. Υπεύθυνη δήλωση του Ν. 1599/86 του φορέα ή του νόμιμου εκπροσώπου αυτού και προκειμένου περί κτηνιατρικού 
ή Γεωπονικού εργαστηρίου του Υπ. Γεωργίας έγγραφο του Δ/ντή, περί αποδοχής των όρων της παρούσας απόφασης 
και ότι η συγκεκριμένη δράση δεν ενισχύεται από άλλη πηγή. 

3. Απόφαση του αρμόδιου οργάνου του φορέα, ότι αποδέχεται τους όρους και τις προϋποθέσεις του Προγράμματος 
καθώς και για τον ορισμό του νομίμου εκπροσώπου και του υπευθύνου. 

4. Περιγραφή της υπάρχουσας υποδομής σε εγκαταστάσεις και εξοπλισμό του εργαστηρίου καθώς και του 
επιστημονικού και λοιπού προσωπικού που διατίθεται. Επίσης αναφέρεται ο εξοπλισμός που αποκτήθηκε σε 
εφαρμογή των προγραμμάτων του Καν. 1221/97, κατά τα προηγούμενα έτη. 


Ο Νόμιμος εκπρόσωπος του φορέα 

ΥΠΟΔΕΙΓΜΑ 2 


Δράση ΙΥ.Α 


ΠΡΑΚΤΙΚΟ ΤΕΧΝΙΚΟΥ-ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε επιτροπή ελέγχου σύμφωνα με την αριθμ.Απόφαση Υπ. Γεωργίας 

μεταβήκαμε στην έδρα του.(φορέας) που βρίσκεται 

.και βεβαιώνουμε τα κατωτέρω: 

α) Για όλες τις επιλέξιμες δαπάνες της Δράσης IV.Α έχουν εκδοθεί εξοφλημένα τιμολόγια και όλα 
τα απαιτούμενα λοιπά παραστατικά. Τα ανωτέρω τιμολόγια έχουν ως εξής: 

Είδος δαπάνης Εκδότης τιμολ. Αριθμ. τιμολ. Ποσόν δρχ. θυΐΌ 


β) Ο πάγιος εξοπλισμός που προμηθεύτηκε ο φορέας για το πρόγραμμα έτους 2001 βρίσκεται σε 
θέση λειτουργική και έχουν τοποθετηθεί επί αυτού ετικέτες που αναγράφουν τα απαιτούμενα 

σύμφωνα με την αριθμ.απόφαση Υπ. Γεωργίας στοιχεία (όπου προβλέπεται 

προμήθεια παγίου εξοπλισμού) 

γ) Όλες οι δαπάνες του προγράμματος έχουν καταχωρηθεί στα λογιστικά βιβλία του φορέα. 

Όλες οι παραπάνω ενέργειες και προμήθειες πραγματοποιήθηκαν σύμφωνα με τις 
αριθμ.και.Αποφάσεις Υπ. Γεωργίας. 


Η Επιτροπή 

1 . 

2 . 

3. 


Ο Νόμιμος εκπρόσωπος 
του φορέα 






















ΦΕΚ866 

Ημερομηνία. 

Αριθμ. Πρωτ. 

Φορέας . 

Ταχ. Δ/νση. Προς: Δ/νση ΔΗΛΙΖΩ 

Ονοματεπώνυμο υπευθύνου . Τμήμα Γάλακτος 

Τηλέφωνο . Αχαρνών 241 

Ραχ. 

Δράση . 


ΑΙΤΗΣΗ 


Στα πλαίσια εφαρμογής της αριθμ. ΚΥΑ και της αριθμ.Απόφασης του Υπ. 

Γεωργίας για την υλοποίηση του προγράμματος βελτίωσης της παραγωγής και εμπορίας μελιού έτους 

2001, σας υποβάλλουμε τα δικαιολογητικά πληρωμής πραγματοποιηθεισών δαπανών από . 

έως . και παρακαλούμε να μας καταβάλετε το ποσό των 

.δρχ. 

Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ ΟΧΙ 
Ο Φορέας ανήκει σε καθεστώς ΦΠΑ . 


Συνημμένα: 1. Συγκεντρωτική κατάσταση δαπανών (Υπ. 4) 

2. Αντίγραφο απόφασης Υπουργού Γεωργίας όπου ορίζεται η επιχορήγηση 

με το συγκεκριμένο ποσό 

3. Αντίγραφο σύμβασης μεταξύ Υπ. Γεωργίας και δικαιούχου φορέα 

4. Έκθεση πεπραγμένων φορέα υπογεγραμμένη από το νόμιμο εκπρόσωπό του 

5. Πρακτικό τεχνικού και οικονομικού ελέγχου (Υπόδ. 2) 

6. Υπεύθυνη δήλωση Ν. 1599/86 του φορέα ότι δεν επωφελείται άλλης 

εθνικής ή κοινοτικής χρηματοδότησης ή δεν έχει υποβάλλει σχετική αίτηση 

7. Φορολογική και ασφαλιστική ενημερότητα 

8. Αναλυτικές καταστάσεις δαπανών 


Ο νόμιμος εκπρόσωπος του φορέα 


( υπογραφή - σφραγίδα) 

Κοινοπραξία Μελ/κών Συν/σμών 

Κέντρο Μελ/μίας . 

Διεύθυνση: . 

Τηλέφωνο: . 

ΡΑΧ: . 

ΑΠΑ 


Ημερομηνία: 

Α.Π. 

Προς: Υπουργείο Γεωργίας 

Δ/νση Ζωικής Παραγωγής & 


Δράση: IV.Β 


Μελισσοκομίας 


Τμήμα 


Κοιν.: Δ/νση ΔΗΛΙΖΩ 


ΑΙΤΗΣΗ 


Για την επιχορήγηση λειτουργίας του εργαστηρίου της Κοινοπραξίας Μελισ/κών Συν/σμών 
.κατά την περίοδο 1/9/2000 - 31/8/2001 

Η Κοινοπραξία Μελ/κών Συν/σμών . αιτείται την επιχορήγηση για κάλυψη 

των εξόδων απασχόλησης επιστημονικού προσωπικού στο εργαστήριό της για το χρονικό διάστημα 
από 1/9/2000 μέχρι 31/8/2001 (Πρόγραμμα 2001). Παρακαλούμε να κατανείμετε πίστωση ύψους 

.για το ανωτέρω διάστημα, σύμφωνα με την παρακάτω κατάσταση προβλεπομένων 

δαπανών: 

Κατάσταση προβλεπομένων δαπανών για την περίοδο 1/9/2000 - 31/8/2001 



Ποσό (άνευ ΦΠΑ) σε δρχ 

α) Αμοιβές επιστημονικού προσωπικού (χημικού ή συναφών ειδικοτήτων) 


β) Οδοιπορικά και εκτός έδρας αποζημιώσεις 


Σύνολο 



Βάσει της συνημμένης απόφασης του Δ.Σ. ορίστηκε ως υπεύθυνος για το έργο ο κ. 

. Για την υπογραφή της σχετικής σύμβασης καθώς και για την 

υπογραφή των αιτήσεων, καταστάσεων και λοιπών εγγράφων και παραστατικών ορίστηκε ο κ. 


Ο Νόμιμος Εκπρόσωπος του Φορέα 


(Υπογραφή - σφραγίδα) 

Δράση IV.Β 


ΠΡΑΚΤΙΚΟ ΤΕΧΝΙΚΟΥ-ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε επιτροπή ελέγχου σύμφωνα με την αριθμ.Απόφαση του Νομάρχη 


μεταβήκαμε στην έδρα του .(φορέας) που βρίσκε 

.και βεβαιώνουμε τα κατωτέρω: 

α) Η Κοινοπραξία Μελισ/κών Συν/σμών.απασχόλησε επιστημονικό προσωπικ 

για τη λειτουργία του εργαστηρίου της .ατόμων, για το χρονικό διάστημα από. 

έως. 

β) Για όλες τις επιλέξιμες δαπάνες της Δράσης IV.Β έχουν εκδοθεί όλα τα απαιτούμε' 
παραστατικά. 

Είδος δαπάνης Εκδότης παραστατικού Αριθμ. παραστατικού Ποσόν δρχ. ουτ 


γ) Όλες οι δαπάνες του προγράμματος έχουν καταχωρηθεί στα λογιστικά βιβλία του φορέα. 

Όλες οι παραπάνω ενέργειες πραγματοποιήθηκαν σύμφωνα με τις αριθμ. 

.Αποφάσεις Υπ. Γεωργίας. 


Ο Νόμιμος εκπρόσωπος 
του φορέα 


Η Επιτροπή 


1 . 

2 . 

3. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























